# Samisk opplæring gjennom fjernundervisning – til deg som forelder

**Samisk opplæring - en rettighet:**

Dersom du har barn som er *same*, følger en del rettigheter til opplæring *i og på samisk.*

I *samiske forvaltningsområder* har alle elever i *grunnskolealder* rett til opplæring *i og på samisk*.

*I alle andre kommuner* har samiske elever i grunnskolen rett til opplæring *i samisk, og når tilbudet gis som fjernundervisning, får alle tilbud uavhengig av antall deltakere i hver kommune*. Samer i *videregående opplæring* har rett til opplæring *i samisk*.

Samisk opplæring omfatter språkene *nordsamisk, sørsamisk eller lulesamisk.* Bestemmelsene om samisk opplæring finner du i opplæringsloven kapittel 6.

**Samisk opplæring gjennom fjernundervisning:**

Samisk opplæring kan gis gjennom fjernundervisning i kommuner der det er nødvending. Fjernundervisning er en av flere alternative opplæringsformer som sidestilles med stedlig undervisning. (§6-2 og 6-3, 7-1 i opplæringsloven og §7-1 i forskrift til opplæringsloven.)

Du finner Rammeverket for fjernundervisning, på Utdanningsdirektoratet sine hjemmesider med følgende link:

<http://www.udir.no/Spesielt-for/Samisk-opplaring/rammeverk-for-fjernundervisning/>

**Kommunens og fylkeskommunens ansvar:**

Kommuner har ansvar for å gi opplæring i og på samisk i grunnskolen, og fylkeskommunen har ansvaret for å gi opplæring i samisk i videregående opplæring. Tilbudet er gratis. Opplæringen skal gis av lærere med nødvendig kompetanse og organiseres f.eks. gjennom fjernundervisning. Fjernundervisningen kan forsterkes ved tilbud om hospitering og/eller språksamlinger. Den enkelte kommune gir informasjon.

**Skolens ansvar:**

Skolen skal:

* Informere om rettigheter og organisering av samisk fjernundervisning.
* Tilrettelegge for fjernundervisning.
* Ha ansvar for at skole-hjem-samarbeidet fungerer godt.
* Ha ansvar for gode vurderingsrutiner i faget.

**Fylkesmannens rolle:**

Fylkesmannen i Finnmark koordinerer og sikrer kvaliteten i nordsamisk fjernundervisning

Fylkesmannen i Nordland koordinerer og sikrer kvaliteten i sørsamisk og lulesamisk.